| Picafollas sombrío |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Phylloscopidae |
| Xénero: | *Phylloscopus* |
| Especie: | ***P. fuscatus*** |

 |
| Nome binomial |
| *Phylloscopus fuscatus*(Blyth, 1842) |

O **picafollas sombrío** ou **picafollas fusco** (***Phylloscopus fuscatus***) é unha especie de ave paseriforme da familia Phylloscopidae (antes considerábase un Sylviidae), que vive no leste de Asia.

O nome do xénero *Phylloscopus* procede do grego antigo *phyllon*, 'folla' e *skopos*, 'buscador' (de *skopeo*, 'observar, ollar'). O nome específico, *fuscata*, procede do latín *fuscus*, 'escuro'.

Descrición
----------

Ten un tamaño e forma similares ao picafollas europeo, cunha lonxitude media entre os 12 e os 12,5 cm. As súas partes superiores son de cor parda agrisada sen vetas e as inferiores son abrancazadas. Presenta unha destacada liña superciliar abrancazada e unha liña ocular algo máis escura que o resto da face. O bico é fino e bicudo, coa mandíbula superior gris e a inferior abrancazada. Os dous sexos teñen un aspecto similar, pero os inmaturos teñen as partes inferiores de tons verdosos.

Distribución e hábitat
----------------------

É unha ave migratoria de longa distancia que cría en Siberia (desde o oeste das montañas Altai ata Kamchatka), Mongolia, Corea do Norte, o interior da China e o extremo oriental de Casaquistán; e desprázase ao sur para pasar o inverno no sueste asiático, o sur da China e o leste do subcontinente indio. Adoita aparecer como ave errante en Europa e Norteamérica. En Galicia é unha ave accidental.

O seu hábitat natural é o monte baixo aberto e as pradeiras húmidas, xeralmente preto de masas de auga como pantanos e ríos, aínda que pasa o inverno nas selvas de terras baixas e os mangleirais.

Comportamento
-------------

Son principalmente insectívoros, aínda que poden complementar a súa dieta con pequenas cantidades de materia vexetal como as bagas. Aniña nos arbustos a baixa altura e adoita poñer entre 5 e 6 ovos.

A súa canción é un asubío monótono, e a súa chamada é un áspero *check*. A chamada é a primeira pista da presenza desta especie merodeadora cando está lonxe dos seus terreos de reprodución.

Notas
-----

1. ↑  BirdLife International (2012). "*Phylloscopus fuscatus*". *Lista Vermella de especies ameazadas. Versión 2012.2* (en inglés). Unión Internacional para a Conservación da Natureza. Consultado o 10 de agosto de 2013.
2. ↑  Conde Teira, M. A. (1999). "Nomes galegos para as aves ibéricas: lista completa e comentada" (PDF). *Chioglossa* (A Coruña) **1**: 121–138. Arquivado dende o orixinal (PDF) o 15 de marzo de 2016. Consultado o 28 de setembro de 2016.
3. 1 2  Penas Patiño, Xosé M.; Pedreira López, Carlos (setembro de 2004). Guía das aves de Galicia. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
4. ↑  Jobling, James A (2010). *The Helm Dictionary of Scientific Bird Names*. London: Christopher Helm. pp. 167, 305. ISBN 978-1-4081-2501-4.
5. ↑  Pandya, Parvish, Vikrant Choursiya, and Jyoti James. "Dusky Warbler Phylloscopus fuscatus (Aves: Passeriformes: Sylviidae) in Sanjay Gandhi National Park, Maharashtra-a rare record for peninsular India." Journal of Threatened Taxa 8, no. 1 (2016): 8410-8411.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Picafollas sombrío*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Picafollas sombrío Modificar a ligazón no Wikidata*** |

|  |  |
| --- | --- |
| Identificadores taxonómicos | 
* ADW: Phylloscopus\_fuscatus
* BioLib: 26726
* BirdLife: 22715264
* Dyntaxa: 205838
* eBird: duswar
* EUNIS: 101224
* FE: 97366
* FE-New: ID
* GBIF: 2493075
* GNAB: dusky-warbler
* iNaturalist: 117022
* IRMNG: 10584052
* ITIS: 179846
* IUCN: 22715264
* NBN: NHMSYS0000530750
* NCBI: 56430
* Soortenregister: 139668
* TAXREF: 4304
* Xeno-canto: Phylloscopus-fuscatus

 |

|  |  |
| --- | --- |
| Identificadores | 
* UMLS: C1019452

 |